# CD-MO

### от Уикипедия, свободната енциклопедия

Тази статия се нуждае от подобрение.

Необходимо е: форматиране, препратки. Ако желаете да помогнете на Уикипедия, просто щракнете на редактиране и нанесете нужните корекции.

Наред с другите записваеми дискове (CD-R, CD-RW) е създаден и формат CD-MO (CD-Magneto-Optical), който позволява запис и презапис върху нов вид компактдиск. Той позволява презапис и четене на данни до над един милион пъти, без съществена промяна на качеството на диска. За тази цел се използуват както оптични така и магнитни средства. Записващия слой се състои от сплави на редкоземни елементи и метали от групата на желязото. Тази сплав трябва да има определени феромагнитни свойства - висока коерцитивна сила и ниска точка на Кюри. Популярен материал за това е сплавта тербий, желязо, кобалт –TbFeCo. Записващо-четящата глава на устройството съдържа обектив който фокусира лазерен лъч в петно с размери около един микрон и малка намотка, която създава неголямо по интензитет магнитно поле. Записът представлява инвертиране на полярността на магнитното поле в състояние ‘0’ или ‘1’ чрез комбинираното въздействие на лазерното лъчение и магнитното поле на бобината. По този начин се създават питовете носещи информация за четящата глава, подобно на питовете при другите методи за запис на CD. Магнитното поле на бобината само по себе си не може да промени поляритета на магнитния записващ слой, затова мястото първо се загрява от фокусирания върху него лазерен лъч до температура превишаваща т.нар. точка на Кюри, където коерцитивността на магнитния материал значително пада и става възможно слабото поле на бобината да инвертира (преобърне) полярността на намагнитване на материала. При четене на записаната информация се използува магнито-оптичния ефект на Кер. Падащия върху диска линейно (или кръгово) поляризиран лазерен лъч променя равнината си на поляризация вследствие взаимодействието си с магнитното поле на поредицата от питове върху диска. Този вид дискове комбинират някои предимства на оптичния и магнитния запис, но устройството за четене и запис при тях е по-сложно. Друг недостаък е че тези дискове не се четат от никое стандартно CD устройство и ниската скорост на запис. Плюсовете са висока плътност на записаната информация, по-висока стабилност на записа във времето сравнено с други магнитни носители и възможността за многократен презапис. Съществуват и други формати използуващи магнито-оптичен принцип на четене и запис, но по-общо погледнато магнито-оптичният запис и четене не са добили популярността на обикновения CD диск.

Взето от „http://bg.wikipedia.org../../../c/d/-/CD-MO_796d.html“.

Категории: Статии за редактиране

##### Views

- Статия
- Беседа
- Текуща версия

##### Търсене

##### На други езици

- English